Diari Oficial de la Generalitat Valenciana


Sumari del DOGV 8824, del 01-06-2020 (2020/3802)

Informació pública del projecte de decret del Consell pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8824

Data del DOGV
:   01-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/3802


Data del document
:   27-05-2020

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Informació pública del projecte de decret del Consell pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions. [2020/3802]  
Mitjançant una resolució del conseller d'Hisenda i Model Econòmic i de la consellera de Participació, Transparència, Cooperació i Qualitat Democràtica s'inicia l'expedient administratiu del projecte normatiu: projecte de decret del Consell pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.  
La disposició addicional tercera del Reial decret 463/2020, modificada pel Reial decret 465/2020, de 17 de març, suspén com a regla general durant la vigència de l'estat d'alarma els terminis dels procediments administratius. No obstant això, l'apartat quart d'aquesta disposició permet a l'Administració acordar motivadament la continuació, entre altres, d'aquells procediments «que siguen indispensables per a la protecció de l'interés general o per al funcionament bàsic dels serveis».  
  
L'objectiu d'aquesta norma juntament amb la llei que desplega és regular, sobretot, el compromís de les administracions públiques de la Comunitat Valenciana d'integrar plenament en les seues polítiques i accions el concepte de responsabilitat social, entesa com alguna cosa que excedeix del sector privat i, per tant, han de ser els poders públics els que adopten accions de foment d'aquesta a través de polítiques públiques d'incentius, promovent que les empreses integren criteris de responsabilitat social, per a donar a conéixer l'impacte positiu de la responsabilitat social en la societat.  
La responsabilitat social, per les seues raons econòmiques, socials, ètiques i legals, ha de ser considerada d'interés general i no exclusivament privada, i l'administració pública té la responsabilitat d'involucrar-se i assumir un paper actiu en el foment d'aquesta. La finalitat perseguida és afavorir el desenvolupament de les pràctiques socialment responsables en les administracions públiques i en les organitzacions públiques i privades, transformant la Comunitat Valenciana en una societat més sostenible i cohesionada i una economia més competitiva.  
  
Per tant, conforme amb el que s'estableix en l'apartat 4 de la disposició addicional tercera del Reial decret 463/2020, de 14 de març; d'acord amb el que es disposa en l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, així com en l'article 133.2 de la Llei 39/2015, d'1 d'octubre, del procediment administratiu comú de les administracions públiques, resolc:  
Sotmetre al tràmit d'audiència i informació pública el projecte de decret del Consell pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions. Per mitjà d'aquest tràmit poden formular al·legacions en el text del projecte de decret, les persones potencialment afectades en els seus drets i interessos legítims, i fer aportacions addicionals qualsevol altra persona o entitat.  
El termini per a la presentació d'observacions serà de quinze dies, comptat a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableixen les disposicions esmentades.  
El text del projecte podrà ser consultat en la pàgina web de la Conselleria d'Hisenda i Model Econòmic, en l'adreça electrònica: http://www.hisenda.gva.es/normativa-en-tramitacion i en la pàgina web de la Conselleria de Participació, Transparència, Cooperació i Qualitat Democràtica, en l'adreça electrònica: http://participacio.gva.es/es/normativa-en-tramitacion.  
Les al·legacions, suggeriments o observacions efectuats podran ser remesos per escrit, perquè siguen considerats, a la Sotssecretaria de la Conselleria d'Hisenda i Model Econòmic, c/ Palau, 12, 46810 de València, o a través de les bústies de correu electrònic secoa\_zmbisjx@eac.ah i sgyogcexrjalwhqlzp@bqy.ax  
  
En tots dos casos, es farà constar el nom i cognoms o raó social, l'adreça i el DNI, NIE o NIF de la persona o entitat que presenta al·legacions. Per a l'adequada interpretació, valoració i, si és procedent, incorporació de les aportacions, s'hauria d'especificar l'article i l'apartat del projecte a què es refereixen, la modificació que es proposa i les raons en què se sustenta. Es recomana, així mateix, acompanyar-hi una proposta de redacció alternativa.  
  
València, 27 de maig de 2020.- La sotssecretària de la Conselleria d'Hisenda i Model Econòmic: Cristina Moreno Fernández.